
SUFOI i Radio24syv 

SUFOrs formand, Kim Møller Hansen, var den 13. januar 2016 på 
Radio24syv i kulturudsendelsen AK 24syv kl. 19-20 hos studieværten 
Mads Østergaard. Anledningen var Hillary Clintons aktuelle 
udtalelser om at undersøge ufoproblematikken til bunds, når hun bliver 
USA's næste præsident. 

Du kan høre indslaget ved at klikke på billedet. 

Det er en kendt sag, at både USA's præsidenter og præsidentkandidater 
bliver spurgt om ufoer, Area 51 og diverse konspirationsteorier. Det kan 
du læse mere om i artiklen Siov med ufo-hemmeligheder . 


AK 24syv 


Radic>24syv 






Liget på kulbunken 

Af Henning Dethiefsen 

Mennesker, som hævder at have været i forbindelse med 
såkaldte ufonauter, inddeler man tit i to grupper: 

Kontaktpersoner og bortførte. På engelsk: contactees og 
abductees. Lidt forenklet består forskellen mellem de to 
grupper primært i, at de første har en god oplevelse, 
medens de sidste har en dårlig. 1 1980 fandt man i England 
liget af den polske indvandrer Zygmund Adamski liggende 
på toppen af en kulbunke. De mystiske omstændigheder fik 
hurtigt nogle til at hævde, at han måtte have været bortført 
af et fremmed rumskib. Og ligets tilstand mere end 
antydede, at bortførelsen havde været alt andet end en god oplevelse! 

Den 6. juni 1980 klokken halv fire om eftermiddagen, dagen før sin guddatters bryllup, gik Zygmund 
Adamski hjemmefra for at hente kartofler. Det noget specielle navn skyldtes, at han oprindeligt er 
født i Polen, men senere flyttede Adamski til England, og nu boede han sammen med sin kone, 
Leokardia, i den lille by Tingley. 

Adamski vendte aldrig tilbage til sit hus i Tingley. Konen kontaktede politiet, som satte en 
eftersøgning i gang. Men uden held. Adamski var tilsy neladende forsvundet ud i den blå luft. 

Fem dage senere, onsdag den 11. juni 
klokken kvart i fire om eftermiddagen i 
Todmorden, gik Trevor Parker ind på sin fars 
kulopbevaring, som lå ganske tæt på 
jernbanen. Der havde ikke været nogen 
arbejdere siden kl. 11 om formiddagen, men i 
mellemtiden var der sket noget. På toppen af 
en af kulbunkerne fik Trevor Parker øje på 
kroppen af en mand. 

Trevor Parker tilkaldte straks en ambulance 
og politiet i den tro, at det var en af 
fyldebøtterne fra togstationen, som nu sov 
rusen ud på dette usædvanlige sted. Politiet 
ankom hurtigt i form af politiofficer Alan 
Godfrey og en kollega, og man måtte hurtigt 
sande, at der ikke var tale om en drukkenbolt. 
Personen på kulbunken var ikke bare i færd 
med at sove rusen ud, men i virkeligheden 
meget, meget død. 

Alan Godfrey havde fundet liget af Adamski. Politimændene kunne ikke umiddelbart komme med en 
ordentlig forklaring på, hvordan liget var havnet på toppen af en kulbunke. Der blev foretaget en 
obduktion, men dette øgede blot mystikken yderligere. 

Rekonstruktion af fundet af Zygmund Adamskis iig. 












Brandsår i nakken og manglende skjorte 



De underlige brandsår i nakken på Zygmund 
Adamski. 


Obduktionen af Adamski biev foretaget 
samme dags aften, som han biev fundet. Den 
biev udført af doktor Aiian Edwards. 

Tøjet på iiget sad nogeniunde, som det skuiie. 
Dog havde Aian Godfrey bemærket, at 
frakken ikke var knappet heit korrekt, og at 
gyipen stod åben. Adamski var ikiædt sine 
sædvaniige bukser, frakke og vest, men 
underiigt nok mangiede skjorten. Adamskis ur 
og pengepung mangiede også. 

Der var ikke noget kuistøv på tøjet, som 
kunne indikere, at han seiv var kravlet op på 
kulbunken. Nogen måtte således have 
anbragt ham dér. 

Dødsårsagen blev konkluderet til at være 
hjertestop, som måtte være indtruffet om 
natten mellem klokken 11.00 og 01.00. Hvad 
der virkelig undrede politiet var, at Adamski 
kun havde ca. 1-2 dage gamle skægstubbe. 


medens han jo havde været forsvundet i hele 5 dage. Dette kunne umiddelbart betyde, at han 
måtte have haft lejlighed til at barbere sig i mellemtiden. Det virkede heller ikke som om, han havde 
lidt af mangel på vand eller mad. 

Hvad der imidlertid var langt mere mystisk, var de underlige brandsår, som liget havde i nakken og 
på ryggen. De var anbragt punktvis og var smurt ind i en underlig substans, som en slags tyk 
væske. På trods af undersøgelser lykkedes det aldrig at konstatere, hvilken slags substans der her 
var tale om. 

Dødsårsagen blev til sidst endelig fastslået til at være et hjertetilfælde, men de underlige 
omstændigheder gjorde, at Adamski ikke blev officielt registreret som død før i efteråret 1980. 
Bedemanden var James Turnbull, som senere beskrev ligets ansigt som givende udtryk for stærk 
smerte eller frygt. Alan Godfrey havde givet en lignende beskrivelse. Og lige siden har 
spekulationerne floreret om, hvad der i virkeligheden havde været årsagen til Zygmund Adamskis 
død. 



Inquest appeat in mystery death- 

FIVE LOST DAVS 

Zygmund Adamskis historie kom hurtigt i medierne. 


Hvorfor iige netop bortført af ufoer? 

I datidens aviser kunne man hurtigt læse overskrifter såsom „UFO DØDSGÅDE" og lignende - og 
grunden hertil er ganske forståelig. 

på nettet påpeges det tit, at Adamski glædede sig til sin guddatters bryllup dagen efter, og at dette i 
sig selv udelukker, at han selv skulle have haft en finger med i spillet. Han måtte på en eller anden 
måde have været under tvang. Ligets meget underlige placering på toppen af en kulbunke kunne 
betyde, at han var blevet placeret der fra luften, fx fra et flyvende objekt. 

De underlige brandsår i nakken og på ryggen antydede, at han havde været udsat for nogle af de 
eksperimenter, som mennesker bortført af ufoer nogle gange beretter om. Især kommer man jo her 
til at tænke på de temmelig uhyggelige historier fra USA om de såkaldte kvægmishandlinger 
(„cattle-mutilations"), hvor køer forsvinder for blot dage senere at dukke op som mishandlede 
kadavere med manglende kropsdele, hvor det virker, som om kropsdelene er blevet fjernet med 
laser eller lignende. 






















Tøjet på Adamskis lig sad ikke helt, som det skulle, og skjorten manglede, hvilket bestyrkede 
mistanken om, at han havde været afklædt, da han døde, men at hans bortførere havde forsøgt at 
klæde ham på igen efter dødsfaldet. Desværre glemte de skjorten og et par andre småting, måske 
fordi de ikke lige var så bekendt med, hvordan mennesker i virkeligheden tager tøj på. 
så var der selvfølgelig det med den underlige substans på brandsårene. Et stof som ingen ekspert 
kunne identificere! Ville det ikke mere end antyde, at substansen var ikke-jordisk? Alting tydede 
således på en forbindelse til ufofænomenet. 

Omkring et halvt år senere havde politiofficeren Alan Godfrey så en meget mystisk oplevelse kun ca. 
8 kilometer fra det sted, hvor Adamski var blevet fundet. Denne oplevelse føjede yderligere mystik 
til sagen og bestyrkede for mange forbindelsen til ufoerne. 

En flyvende bus! 

Om natten den 28. november 1980 blev politiofficer Alan Godfrey sendt ud på en i første omgang 
temmelig kedelig opgave. Nogle køer var blevet set et sted, hvor de ikke skulle være. 

Da han kørte ned ad Burnley Road i det regnfulde vejr, kunne han længere henne ad vejen skimte 
noget, der mest af alt mindede om en engelsk dobbeltdækkerbus set fra siden med rækker af 
oplyste vinduer. Han troede, at der var sket et uheld og tændte derfor bilens politiblink og kørte 
tættere på. Men da han var cirka 25 meter fra objektet, kunne han se, at det i virkeligheden 
svævede et par meter overjorden. 

Alan Godfrey forsøgte at tilkalde hjælp, men både politiradioen i bilen og hans personlige radio var 
fuldstændig døde. Han kunne se, hvordan træerne på begge sider af vejen bevægede sig, som om 
de på en eller anden måde blev påvirket af noget. Men selve objektet holdt stille. Godfrey kunne 
heller ikke fornemme nogen påvirkning af bilen. 

Han var imidlertid for bange til at stige ud af bilen. I stedet tog han en notesbog frem og begyndte 
at tegne en skitse af objektet. Det var formet som en diamant. Den nederste del roterede, medens 
den øverste ikke bevægede sig. Da han var færdig med skitsen, oplevede han noget, der nærmest 
kan beskrives som et blackout. 



Alan Godfrey tegner sin oplevelse. 

Da han kom til sig selv, sad han i den kørende politibil på den anden side af objektet og kunne ikke 
huske, hvad der var sket. Han vendte bilen, men objektet var borte. Han lagde blot mærke til, at 
hvor objektet havde befundet sig, var vejen tør. 

Da Godfrey igen var tilbage på stationen, lagde han mærke til flere besynderligheder. Normalt tager 
turen ad Burnley Road ca. 15 minutter. Men han havde brugt ca. 50 minutter. Hvad var der sket 
med de manglende ca. 35 minutter? 

sålen på hans ene støvle var spaltet fra tåspidserne til hælen. Hvordan var det sket? Foden havde 
desuden nu en plet, hvor det kløede voldsomt. 

Han vendte senere samme nat tilbage til stedet sammen med to politikollegaer for at lede efter 
køerne. Det lykkedes dem faktisk at finde dem, men den opblødte jord rummede ingen spor, der 
førte hen til flokken. Det virkede mest af alt, som om de simpelthen var blevet „sat af' på marken. 
Alan Godfrey aflagde rapport om det hele, som om det havde været en almindelig politisag. Dagen 
efter erfarede han, at yderligere tre betjente samme aften havde rapporteret om „underlige lys". 


er ikke noget så skidt... 

Alan Godfreys historie blev på en eller anden måde lækket til pressen, 
og han opnåede efterhånden status af en landskendt personlighed 
med optræden i fjernsyn mv. Han var selv overbevist om, at han var 
blevet bortført af rumvæsner i deres rumskib og gik således til en 
hypnotisør for at få genopvækket sin undertrykte hukommelse. 

Hos hypnotisøren genoplevede Alan Godfrey nattens hændelser og 
kunne nu pludselig huske, hvordan bilens motor var gået i stå, 
hvorefter han var blevet blændet og gjort bevidstløs af et skarpt lys. 
Herefter havde han befundet sig i noget, der mest af alt mindede om 
en almindelig stue. Her var der flere aliens med skæg, og en af dem havde navnet „Joseph". 

Alan Godfrey kunne huske, at han telepatisk var blevet stillet nogle spørgsmål, men han kunne ikke 
huske, hvad de gik ud på. Joseph bad ham om at komme hen til et bord. Herefter havde andre 
mindre aliens (på størrelse med 5-årige børn og med hoveder „som lamper", vistnok robotter) samt 
en stor, sort hund trukket Godfrey hen imod bordet og var begyndt at trække sokker og bukser af 
ham. Herefter havde de undersøgt hans tæer, og han havde fornemmet en meget underlig lugt. Der 
var blevet anbragt instrumenter på hans arme og ben, og han havde fået en meget stærk 
fornemmelse af ubehag. 


Der 

Alan Godfrey bliver 
undersøgt af sine 
bortførere. 



Denne del af historien fortalte Godfrey selvsagt også i 
medierne. Hele dette postyr blev åbenbart for meget for 
politistationen, som på et tidspunkt bl.a. sendte Godfrey 
på cykelpatrulje. Dette opfattede Godfrey som chikane, 
og han opgav i 1984 sit arbejde som politimand. Ikke 
primært pga. chikanen, men pga. en skade. 

Hans kone oplevede på et tidspunkt en underlig lyd uden 
for huset, medens de begge to lå i sengen. Hun forsøgte 
uden held at vække Godfrey. Morgenen efter havde 
Godfrey sex med sin kone for første gang siden 1977, 
hvilket resulterede i, at konen blev gravid. Det underlige 
ved dette var, at politimanden i 1977 havde været 
indblandet i et slagsmål, hvor han var blevet skadet i 
skridtet, så han ifølge lægen ikke ville være i stand til at føre et normalt sexliv eller få børn. Alan 
Godfrey var herefter overbevist om, at mødet med ufoen i 1980 også havde haft positive følger. 


Alan Godfrey under et interview på tv. 


Den sorte hund går igen 


Alan Godfreys underlige oplevelse i 1980 var ikke nogen 
enestående begivenhed. Som barn havde han oplevet, hvordan en 
kugle af lys pludselig var dukket frem på hans værelse. 

I 1965, da han var 18 år gammel, havde han været på vej hjem 
sammen med sin kæreste i bil. Pludselig var en kvinde med en stor 
hund trådt ud på vejen foran bilen. De standsede bilen for at 
undersøge sagen, men både kvinden og hunden var sporløst 
forsvundet. Da de kom hjem, måtte de begge to konstatere, at der 
manglede hele to timer. Hvad var der sket i disse to timer? 

Den mystiske sorte hund var faktisk blevet set endnu en gang før 
ufooplevelsen i 1980. Medens Alan Godfrey og hans kone endnu 
kun var kærester, var hun en dag kommet over til hans hus for at 
besøge ham. I stueetagen blev hun mødt af en underlig, sort hund, 
som havde slikket hendes hånd for herefter at løbe op ad trappen. 

Da hun lidt efter mødte Alan, kendte han ikke noget til nogen hund 
i huset, men beskrivelsen af hunden mindede ham om en hund, han engang havde haft, men som 
var død to år forinden. 

Mange har bidt mærke i alle disse hunde, som dukker op i Alan Godfreys historier, og har sat dem i 
forbindelse med traditionelle historier om spøgelseshunde og lignende, som bestemt ikke er ukendte 
fra England - også længere tilbage i historien. Hvad de imidlertid skulle have at gøre med mere 
moderne oplevelser med ufoer er lidt sværere at forklare. 



En stor, sort hund optræder 
flere gange i historien om Aian 
Godfrey. 



















Et andet syn på sagen 

Man kan mene mange forskellige ting om Alan Godfreys oplevelser i 1980. Nogle mener, at der 
bagved oplevelsen ligger en „ægte" ufooplevelse, og tildeler ham den tvivlfulde ære at være 
Englands første person, som er blevet bortført af aliens. Det åbenlyse sammenligningsgrundlag er 
her historien om Betty oq Barnev Hiils bortførelse i USA i 1961. 

Hans beskrivelse af objektet på vejen som en dobbeltdækkerbus, har fået nogle til at foreslå, at der 
faktisk var tale om en bus, men at Godfrey, måske pga. træthed, er gået ind i en slags 
trancelignende tilstand og herefter ikke har været i stand til at tænke og forstå klart, hvad der 
foregik. Der lå faktisk en aktiv busrute på vejen. 

Godfrey blev senere interviewet af den kendte ufoundersøger Jenny Randles, og over for hende 
indrømmede han, at han faktisk ikke selv var sikker på, om der var tale om drøm eller virkelighed. 
Forbindelsen til sagen om liget på kulbunken et halvt år tidligere samme år bestyrkede dog i manges 
øjne mystikken og ægtheden i politimandens oplevelser. 

så i 2005 foretog John Hanson og David Sankey en yderligere undersøgelse af sagen om Zygmund 
Adamskis mystiske død. De arbejdede under BUFORA (British UFO Research Association), som ellers 
ikke er kendt for at holde mystiske ufohistorier skjult for offentligheden. De udspurgte forskellige 
medlemmer af Adamskis familie om begivenhederne i 1980 og nåede frem til en ganske anden 
konklusion om begivenhederne. 

Det bliver i mange fremstillinger af sagen pointeret, at Adamski glædede sig til sin guddatters 
bryllup dagen efter. Men Hansons og Sankeys undersøgelse afslørede, at sagen ikke var nær så 
ukompliceret. Faktisk havde der nærmest verseret en familiefejde i baggrunden. Fejden havde 
været så alvorlig, at et medlem af familien var flyttet ind hos familien Adamski. Der havde endog 
været givet et polititilhold. 

BUFORA-folkene erfarede, at familien selv mente, at Adamski var blevet bortført af det 
familiemedlem, han lå i strid med, og var blevet holdt indespærret i et skur. Her havde han haft 
lejlighed til både at drikke, sove og spise - og han havde også barberet sig. 

Om natten, medens Adamski lå og sov i skuret, havde han fået et hjerteanfald. Bortføreren havde i 
et anfald af panik trukket Adamskis lig i tøjet, men altså ikke fået det gjort helt rigtigt. Herefter 
havde han anbragt liget på en kulbunke, hvor han kunne være sikker på, at det blev fundet hurtigt, 
men uden at han selv ville risikere at få mere bøvl ud af det end højst nødvendigt. 

Adamskis familie kendte således gerningsmandens identitet, men havde gennem årene ikke røbet 
noget. Sandsynligvis med samme motiv som Adamskis bortfører. 

De underlige brandsår i nakken på liget havde sandsynligvis også en meget naturlig forklaring. Det 
viser sig nemlig, at Adamski besøgte en akupunktør, som benyttede sig af en ganske speciel praksis. 
Bambusrør blev placeret på patientens ryg og skuldre. Herefter blev der anbragt en tot vat i rørene, 
og der blev sat ild til. Hvis dette resulterede i brandsår, kunne akupunktøren meget let tænkes at 
have brugt en hjemmelavet salve. Dette forklarer både brandsårene og den „ikke-jord i ske" 
substans, som var blevet smurt på. 

De to Adamskier 

Historien om Zygmund Adamskis forsvinden og Alan Godfreys 
ufooplevelse et halv år senere hører til ufologiens helt store 
klassikere. Man kan læse om den rigtig mange steder og finde 
interessante filmklip med bl.a. interviews af Allan Godfrey. Hertil 
kommer, at året 1980 jo i december måned fik sin helt store og 
nok endnu mere kendte historie med Rendlesham-sagen. 

Begge sager er kendetegnet ved, at der ses underlige lys, som 
viser sig at være et fartøj, der lander. I begge sager undergår 
vidnerne senere hypnose, hvor de erfarer at være blevet bortført. I 
begge sager spiller uniformerede vidner (politi og militær) en 
overordnet rolle. 

Dette giver for mange mennesker historierne en høj grad af 
troværdighed. Også selv om man siden den berømte ufolog J. Allen 
Hynek har været klar over, at det, man kalder „trænede 
observatører", dvs. fx politifolk og piloter, faktisk ikke er bedre til 
at beskrive eller forstå uidentificerede flyvende objekter end andre 
mennesker. I nogle tilfælde endda tværtimod, fordi de har en 
tendens til at tolke ukendte lysfænomener i retning af det, de er blevet trænet til at holde øje med. 
En pilot vil således i farten være tilbøjelig til at tolke en almindelig refleks i flyruden som et andet 
luftfartøj, hvilket faktisk kan være fornuftigt nok af hensyn til sikkerheden. 



Den amerikanske ufoprofet 
George Adamski (1891-1965) 
med et maieri af rumbroren 
Orthon fra Venus. 



En anden grund til Adamski-historiens status af klassiker er helt sikkert 
det underlige navnesammenfald. I 1950'erne opnåede en anden 
Adamski, nemlig George Adamski fra USA, berømmelse verden over som 
den store "ufoprofet". Adamski hævdede at være i kontakt med høje, 
blonde rumbrødre fra planeten Venus. Han var med til at skrive tre 
bøger om sine oplevelser med rumbrødrene, der i virkeligheden kun 
ønskede menneskeheden det godt og ville advare os mod især følgerne 
af en atomkrig. 

George Adamski fik mange tilhængere verden over, men da hans 
historier efterhånden blev lidt for mange, fordi han flere gange blev 
taget i fup og løgne og ikke mindst, da man efterhånden opdagede, at 
menneskelignende liv var umuligt på solsystemets andre planeter, faldt 
også mange fra igen. 

Da George Adamski døde i 1965, var hans status som ufoprofet allerede 
begyndt at falme. Til gengæld begyndte George Adamskis 
menneskelignende, venlige ufonauter nu i stadig højere grad at få 
konkurrence fra ondsindede ikke helt så menneskelignende rumvæsner, 
som ikke nøjedes med advarsler om krig og forurening, men bortførte 
mennesker i deres rumfartøjer for at udføre grusomme eksperimenter og operationer. Disse aliens 
bliver tit fremstillet som „de grå" (the greys), altså ikke ulig de robotter, Allan Godfrey beskrev 
under hypnosen, eller de rumvæsner man fx ser i science fiction-serien X-Files. 

George Adamski og historierne om Zygmund Adamskis bortførelse repræsenterer således de to 
forskellige opfattelser af aliens som enten onde eller gode. I dag eksisterer disse to forståelser side 
om side på nettet, omend ikke i skøn samdrægtighed. En tredje tilgang er simpelthen at hævde, at 
Jorden ikke kun bliver besøgt af én slags rumvæsner, men af mange forskellige. Måske hundreder 
eller tusinde forskellige. 



Zygmund Jan Adamski 
(1923-80) døde under 
mystiske 
omstændigheder. 


Underiige sammenfald 

Sammenfaldet i efternavnene hos George og Zygmund er selvsagt slående og bliver kommenteret 
flere steder på nettet. Det kan dog være svært at finde en logisk forklaring. Samlede rumvæsnerne 
Zygmund Adamski op i den tro, at han var den amerikanske George Adamski? Da de opdagede 
deres fejltagelse, besluttede de at få mest ud af situationen og begyndte at udføre deres 
eksperimenter og undersøgelser. Da forsøgskaninen desværre døde under den smertefulde 
behandling, besluttede de at skaffe sig af med liget ved at placere det på en kulbunke? Dette lyder 
unægtelig som nogle yderst inkompetente aliens! 

Eller var det måske i virkeligheden lige modsat: Fordi Zygmund hed Adamski til efternavn, blev hans 
mystiske død nærmest automatisk sat i forbindelse med ufoer og aliens? Hos Alan Godfrey plantede 
dette sammenfald så forestillingen om aliens og ufoer, og det var medvirkende til hans senere 
beskrivelser af bortførelsen under påvirkning af hypnose. 

Hvad kom først? Hønen eller ægget? BUFORA's undersøgelser af Zygmund Adamskis død og 
afsløringen af forklaringen med familiefejden og indespærringen i et skur viser under alle 
omstændigheder, hvor farligt det er at binde to mysterier sammen, for herefter at lede efter en 
fælles forklaring. Fordi Maren Malkekos død ikke kan forklares med 100 % sikkerhed, og naboen to 
uger forinden ikke var i stand til at identificere et mystisk lys, betyder det ikke, at der er en 
forbindelse. 

Problemet med sammenknytningen af flere mysterier til et enkelt mysterium er et af ufologiens helt 
store problemer, som især kan iagttages i store komplicerede sager såsom Rendlesham fra 1980 og 
sagen om Phoenix-lvsene fra 1997. Dette bevirker, at mysterierne i realiteten bliver uløselige. 
Medmindre selvfølgelig man vælger at hente aliens eller engle eller dæmoner med nærmest magiske 
evner ind på scenen. Eller guder, for den sags skyld! Som Toke Haunstrup udtrykker det på side 133 
i sin fremragende bog 50 år med ufoer, hvor han konkluderer på 50 års rapportarbejde udført af 
foreningen SUFOI: 

„Men netop den manglende forståelse af ufo-fænomenets mangfoldighed og komplexitet - og 
nødvendigheden af at behandle hver enkelt sag som en unik hændelse - har i mange år udgjort en 
barriere for øget indsigt i ufofænomenet." 

Sagen om Zygmund Adamskis død viser dog også, at nogle gange kan de jordnære forklaringer 
faktisk være lige så interessante og underholdende som de fantastiske forklaringer, nogle mystikere 
sidder og brygger sammen. 

Folk, der forholder sig skeptiske over ufoerne, bliver tit beskyldt for at være snæversynede og uden 
fantasi. Men sagen om Zygmund Adamskis død viser, at det i virkeligheden måske forholder sig lige 
modsat: Ufoerne hives frem som forklaring, når man ikke længere magter at forestille sig andre 
forklaringer. Eller blot ikke ønsker at stoppe ved: „Det ved jeg ikke." 

